Foto: e-stock.us/Petar Jovanovic

Vatrogasci iz Bara – Bojan Rukavina, Vladimir Đuranović i Nikola Đuranović odbili su da asistiraju policiji u suzbijanju protesta pravoslavnih vjernika koji se ne slažu sa Zakonom o verskim zajednicama usvojenim u Skupštini pre nekoliko dani, i protiv njih je pokrenut disciplinski postupak zbog toga.

Od ovih barskih vatrogasaca je zatraženo da konkretno asistiraju policiji kod tunela „Sozina“, gde se očekivalo da će vernici iz Bara, Sutomora i Virpazara blokirati saobraćaj na dan kada je usvojen zakon.

Protiv barskog vatrogasca Bojana Rukavine pokrenut je dispciplinski postupak zbog odbijanja vršenja naloga, odnosno da asistira policiji u represivnim merama prema građanima.

On je na svom FB profilu objavio Odluku o pokretanju disciplinskog postupka, koja mu je je danas uručena.

U obrazloženju se navodi da je Rukavina odbio nalog komandira Službe zaštite i spašavanja Bar, odnosno da je odbio da asistira MUP-u iz Bara.

- MUP je tražio od pripadnika Službe zaštite i spašavanja prisustvo jednog vozila i dva vatrogasca radi obezbeđenja magistralnog puta prema tunelu Sozina. Imenovani je odbio usmeno naređenje komandira navodeći da ne želi da izađe na intervenciju - navodi se u odluci Službe zaštite i spašavanja.

Gest Rukavine pozdravili su brojni građani nazivajući ga herojem.

Podsetimo, policajac iz Nikšića je pre nekoliko dana dao otkaz jer nije mogao da gleda primenu sile protiv građana.

(Telegraf.rs/IN4S)